不過有啲網民就認為無綫為咗博鏡頭吸收視，唔理會主持人嘅安全，亦唔應該話用『幫人』美化自己死纏爛打咁追住人嘅行為。另外，記者林彥邦亦喺媒體平台renews撰文，質疑《東張西望》嘅追訪方式近乎纏擾，質疑同屋主帶來嘅「惡」係咪對等，又話就算真係要跟進呢單新聞，都可以從屋主本身嘅遭遇、精神狀態，有無折射到社會某啲人的遭遇困境，或者問食環、區議員、食衛局、社署等等，而唔係一味追住一個情緒同埋行為本身有異嘅阿姐唔放，質疑《東張西望》團隊繼續拍攝帶來反效果。